རྩོམ་སྲོལ་དེ་དར་རྗེས་དེའི་ཚིག་སྦྱོར་གོ་དཀའ་སླའི་ཐད་དུ་རྗེ་བཤད་སྒྲུབ་རྒྱ་མཚོ་དང་རྒྱ་ཡེ་བཀྲ་བྷོ་དགེ་སློབ་གཉིས་ཀྱིས་དང་ཐོག་མའི་རྩོད་གཞི་བསླངས་ཤིང་དེ་རྗེས་སུ་སྤྱི་ལོ༡༩༩༩ལོའིསྦྲང་ཆརདུས་དེབ་དང་པོར་བོད་ཀྱི་རྩོམ་པ་པོ་གངས་ཞུན་ལགས་ཀྱིས་དཔྱད་རྩོམགོ་དཀའ་བ་སྙན་ངག་གི་ཡོན་ཏན་ཡིན་ནམཞེས་པ་སྤེལ་བ་དང་།གོ་དཀའ་བ་ནི་སྙན་ངག་གི་ཡོན་ཏན་ཡིན་ལུགས་ལ་སྐྱ་བྷ་ལགས་ཀྱིས་མཆོད་མེའི་དྲྭ་བའི་ནང་དུགོ་དཀའ་བ་སྙན་ངག་གི་ཡོན་ཏན་ཡིནཞེས་པའི་དཔྱད་རྩོམ་ཞིག་གངས་ཞུན་ལགས་ལ་དྲིས་ལན་གྱི་ཚོད་དུ་སྤེལ་འདུགདུས་སྐབས་དེ་ཤད་དུ་བོད་ཀྱི་རྩོམ་རིག་གཞུང་ལུགས་ཀྱི་ཁྱབ་ཁོངས་སུ་རྩོམ་རིག་དཔྱད་བརྗོད་ཀྱི་སྡེ་ཁག་ཅིག་ཀྱང་ཐོན་ཞིང་དེས་བོད་ཀྱི་དེང་རབས་རྩོམ་རིག་གི་འཕེལ་རྒྱས་ལ་ནུས་པ་མི་དམན་པ་ཐོན་ཡོད།རྩོམ་རིག་དཔྱད་བརྗོད་ཀྱི་ཚབ་མཚོན་མི་སྣའི་གྲས་སུ་ནུབ་བྱང་ཚང་གི་དགེ་རྒན་བདུད་ལྷ་རྒྱལ་དང་།སྙན་ངག་པ་གཅན་མེ་སྟགཁྲི་སེམས་དཔའ།མེ་ལྕེ།ཨ་རྡོར།བྱང་སྐར།རྣམ་སྲས་སོགས་མདོ་ཁམས་ཀྱི་དགེ་རྒན་ནམ་རྩོམ་མཁན་དག་ཡིན་ཞིང་དབུས་གཙང་ཁུལ་དུ་དེ་འདྲའི་ལས་ལ་གཞོལ་མཁན་ཡོད་པ་མ་གོ་མ་རིགདེ་ནི་ངས་བརྗོད་པར་འདོད་པའི་བོད་ཀྱི་རྩོམ་རིག་གཞུང་ལུགས་ཀྱི་འཕེལ་འགྱུར་གླེང་བ་ལས་བཅིངས་འགྲོལ་བཏང་ནས་ད་བར་གྱི་རྩོམ་རིག་གཞུང་ལུགས་ཀྱི་སྐོར་རང་བློས་དཔོག་ཚོད་དུ་བཤད་པ་དེ་ཡིན།གཤམ་དུ་གུས་པས་ནང་དོན་གཉིས་པ་བོད་ཀྱི་རྩོམ་རིག་གཞུང་ལུགས་ལ་མི་རིགས་རང་གི་ཁྱད་ཆོས་ལྡན་དགོས་པའི་སྐོར་དེ་བརྗོད་པ་འདོད།ནང་དོན་འདི་ནི་གུས་པས་དཔྱད་རྩོམ་འདི་འབྲི་བའི་དགོས་པའམ་ཤོད་འདོད་ཤོས་དེ་ཡིན།འོན་ཀྱང་འདི་ཐད་ལ་མཐོས་པའམ་དམས་པའི་ཆ་ངེས་པར་ཡོད་སྲིད་པས་རིག་གནས་པའི་གོ་མིང་འཛིན་པའི་དགེ་རྒན་ལྷན་རྒྱས་དང་ན་མཉམ་གྱི་སློབ་གྲོགས་རྣམས་ནས་བསམ་གཞིགས་དང་གུ་ཡངས་ལས་ཚིག་གི་ཟུར་མདའ་མི་འཕེན་པར་འཚལ་ལོ།།